آذربایجانلی صنعتچی نوید مثمیر ۱۹۷۹-جو ایلده ماراغا شهرینده آنادان اولوب.
آخار. آذ خبر وئریر کی، او، داها چوخ ساز موسیقی آلتینده سسلندیردیی گؤزل ایفالاری ایله تانینیر.
تکجه آذربایجان و ایراندا یوخ، تورکییهده، ائلجه ده دونیانین بیر چوخ اؤلکهلرینده تانینان نوید مثمیر تصووف و خالق موسیقیسیندن بهرهلنهرک فرقلی یارادیجیلیق نمونهلری اورتایا قویور.
او، عمادالدین نسیمی، محمد فضولی، سید عظیم شیروانی کیمی بؤیوک صنعتکارلارین شعیرلرینه ماهنی بستهلهییب.
اونون شاعر مفتون امینینین سؤزلرینه بستهلهییب اوخودوغو ماهنیلاردان بیرینی تقدیم ائدیریک:
غمین قوربانی تبریز، یئللی تبریز،
آلوولو، ایلدیریملی، سئللی تبریز،
نه قانلار قایناییب سندن، اولوب داش
بئیله کی، عینالیندان بللی تبریز.
بوتون دونیالارین دردین قانار داغ،
سوال ائتسن، سوکوت ایله دانار داغ.
سهندین اوستو قاردیر، آلتی قاندیر
بو جوشغون دردیندن بیر گون یانار داغ.
قاناد آچسام، بو گون دونیا منیمدیر،
بولاقدان توتدو تا دریا منیمدیر.
آییق گز، ایستی ال، وازگئچمه واردان
کی، سون گون تکجه بیر رؤیا منیمدیر.
ایچک بو جامی اوزلر آغلیغییلا،
قیزارداق رنگی عشقین ساغلیغییلا.
سویوق دونیانی باسمیشدیر و لاکین
نه غم واردیر اورکلر داغلیغییلا.
شعر: مفتون امینی
موسیقی: نوید مثمیر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab snd_Arab pes_Arab